"اؤلکه‌نین ایچینده اولدوغو بو گون‌لرده شعر اؤلکه‌سینه گئدیب شعرین گؤزل هاواسینی تنفس ائتمک و روح‌لاری یوماق گؤزل اولور. قارا، قاپ‌قارا تپه‌لرده دولاشماقدانسا یاشیل، سولو دوزن‌لیک‌لره اوزانماق یاخشی‌دیر" دئدیم و بورسایا گئتدیم. تورک اوجاغینین بورسا شعبه‌سی هر ایل بیر تورک بؤیوگونو آنیر. گؤزل بیر پروگرام حاضیرلامیش‌لار. آذربایجانین قورئیین‌دن، گونئیین‌دن، تورکیه‌نین مختلیف شهرلرین‌دن بیلیم آدام‌لاری، اوزمان‌لر گلدی‌لر؛ ایکی گون ایچینده شهریاری آنلاتدیلار، شهریاری دینلتدیلر. آذربایجان اولار، شهریار اولار دا موسیقی اولماز می؟ جم گوردال ایله چیدم گوردال و تاخیملاری دا بیر آخشامیمیزی موسیقی ایله دولدوردولار: سیزه سلام گتیرمیشم؛ خوش گلیش‌لر اولا مصطفی کمال پاشا؛ تورکم، نه موتلو منه... اگر سونونجو پارچانی بو گونه قدر دینله‌مه‌دیسنیز یوتوب‌دان تاپیب گوردال‌لارین سسین‌دن لطفاً دینله‌یین. سؤزلری خلیل سویوارین، بسته‌سی ییل‌دیریم گورسسین. تورک دئیینجه، آتاتورک دیینجه اینسان‌لار، سالونو دولدوران او گنج‌لر نئجه ده جوشویورلار اللهیم!
گله‌لیم شهریارا. حیدر بابایا سلام شعرینی گؤره‌سن هله بیلمه‌ین وار می؟
حیدربابا، ایلدیریم‌لار شاخاندا / سئللر سولار شاققیلداییب آخاندا / قیزلار اونا صف باغلایب باخاندا / سلام اولسون شؤوکئتیزه ائلیزه / منیم ده بیر آدیم گلسین دیلیزه.
حیدربابا، شهریارین کندین‌دکی بیر داغین آدی. شهریار اوشاق‌لیغینی خاطیرلاییر. ایلدیریم‌لار چاخدیغی، سئل‌لر سولار شاکیر شاکیر آخدیغی زامان قیزلار دا داغا قارشی صف توتوب باخارلارمیش. داغا سس‌لنیر شاعر: شوکتینیزه، ائلینیزه سلام اولسون؛ منیم ده آدیم دیلینیزه گلسین، منی ده یادا سالین.
تورکجه کیتاب باسمانین قاداغان اولدوغو، باسیلان کیتاب‌لارین یاندیریلدیغی 1950.جی ایللرین اول‌لرینده گونئی آذربایجاندا شهریارین بو شعری یاییملاندیغی زامان سانکی بیر قاسیرغا قوپدو، بیر انقلاب اولدو. گونئی آذربایجانین آیدین‌لاری، ضیا‌لی‌لاری باش‌لارینی قورورلا قالدیردی‌لار؛ "بیزیم ده شعریمیز وار، بیزیم ده بؤیوک شاعریمیز وار" دئدی‌لر. چونکو شهریار، فارسجا یازدیغی شعرلرله بوتون ایرانین ان بؤیوک شاعرلرین‌دن بیری کیمی تانینیردی و اونا "گونوموزون حافظی" دئییردی‌لر؛ اونو فارس ادبیاتی‌نین ان بؤیوک شاعرلرین‌دن حافیظ شیرازی ایله برابر توتوردولار. بئله بیر شاعر ایندی آناسی‌نین دیلی ایله سؤیله‌ییردی. یالنیز گونئیده دئییل قوزئی آذربایجاندا دا، تورکیه‌ده ده، حتی عراق تورک‌لری آراسیندا دا بو شعر بؤیوک سس گتیردی. اونلارلا شاعر حیدربابایا نظیره‌لر یازدی. نظیره‌لردن بیرینی دینلمک ایسته‌سه‌نیز یوتوبا اسات کاباک‌لی گؤللوباغا سلام یازینیز، کاباک‌لی‌نین سسین‌دن و سازین‌دان، بیر اینسان دوغولدوغو یئرلره نئجه حسرت دویارمیش، دینله‌یین. بیر آز موسیقی، بیر آز شعر... آرخایینام کی، ایچینیزه بیر دینجلیک گله‌جک‌دیر. شهریارین بوتون شعرلرینی اوخوماق ایستییرسینیزسه یوسوف گئدیکلینین "شهریار و بوتون تورکجه شعرلری" کیتابینی تاپمالیسینیز.
تورکون دیلی تک سئوگی‌لی - ایستک‌لی دیل اولماز / اؤزگه دیله قاتسان، بو اصیل دیل اصیل اولماز.
تک، "کیمی" دئمک، اؤزگه ده "باشقا". اینسان دیلینه اولان سئوگی‌سینی بو قدر می ساده ایضاح ائده‌بیلر! "باشقا دیله قاتما بو دیلی؛ قاتارسانسا اصیللیگی پوزولار."
تورکو واللاه، آنا‌لار اوخشاغی، لایلای دیلی‌دیر / دردیمی من بو دوا ایله موداوا ائله‌دیم.
تورکو "تورکجه"، اوخشاق "سئویب اوخشاما"، لایلای "نیننی"، موداوا ائلمک "معا‌لیجه ائیله‌مک" دئمک. اینسان دیلینه بو قدر می سئوگی دویار! "تورکجه، آنا‌لارین بالاسینی سئویب اوخشاماسی" کیمی بیر شئی. اوسته‌لیک اینسانین خسته‌لیگینی دا معا‌لیجه ائدیر. حقیقتا ده شهریار، 1940.جی ایللرده یاخالاندیغی روح بونالیملاریندان‌، اومودسوزلوغا و اضطراب‌لاردان آناسی‌نین تورکجه سؤیله‌دیگی تورکولر(ماهنیلار) و ناغیل‌لار سایه‌سینده قورتولموش، تورکجه ایله معا‌لیجه اولموش.
شهریار و شعرلری حاقیندا داها چوخ بیلگی گئدیکلینین کیتابیندا. شهریار و عمومیتله آذربایجان ادبیاتی حاقیندا معلومات الده ائتمک ایستییرسینیزسه یاووز آکپینارین "آذری ادبیاتی آراشدیرما‌لاری" (درگاه یایین‌لاری) کیتابینا باخمالیسینیز.
یئنی چاغ
